**До**

**ОбщинскиЯ съвет**

**НА община Първомай**

**П Р Е Д Л О Ж Е Н И Е**

**от Николай Митков – Кмет на Община Първомай**

 **ОТНОСНО:** Възстановяване на наем, платен по Договор № РД-13-315/18.12.2020г. за избор на оператор за възлагане стопанисването, поддръжката и експлоатацията на воден обект, чрез предоставянето му под наем.

**УВАЖАЕМИ Г- Н ПРЕДСЕДАТЕЛ НА ОБЩИНСКИ СЪВЕТ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Общинска администрация Първомай е постъпило Писмо вх. №53-00-747 /08.08.2023г. от „Картоф” ЕООД с ЕИК 200752136 с искане, да му бъдат възстановени внесените суми, съответно за 2021г. сума в размер на 5 300 лв. и за 2022г. сума в размер на 6407,10 лв., представляващи годишни наемни вноски за ползването на яз.Татарево 4 /Манаф дере/ от землището на с.Татарево, общ.Първомай.

За язовир Татарево 4 /Манаф дере/ е сключен Договор № РД-13-315/18.12.2020г. за избор на оператор за възлагане стопанисването, поддръжката и експлоатацията на воден обект, чрез предоставянето му под наем, между Община Първомай и Картоф” ЕООД. Договорът е сключен за срок от 10 години, считано от 01.01.2021г. с годишна наемна цена в размер на 6 300 лв. с ДДС, която се изменя по право с официалния инфлационен индекс на потребителските цени за предходната година, публикуван в НСИ.

 След направените промени в Закона за водите /ЗВ/ е предвидена възможността ремонтите и реконструкциите на язовири – държавна и общинска собственост, с изключение на тези, възложени на концесия, да се възлагат от търговско дружество със сто на сто държавно участие, определено от Министерския съвет, а именно: „Държавна консолидационна компания” ЕАД, която възлага ремонта и реконструкцията на язовирите на своето дъщерно дружество „Монтажи” ЕАД. За община Първомай с Решение № 495/13.07.2018г. на Министерски съвет са одобрени 10 бр. язовири, за които да се извършат ремонтно-възстановителни работи на язовирните стени и съоръженията към тях, в това число на яз. Татарево 4 /Манаф дере/.

С Уведомително писмо с вх.№ 53-00-238/23.03.2021г. от „Монтажи” ЕАД, Община Първомай е уведомена *за започване* на ремонтно-възстановителни работи на язовирната стена на яз.”Татарево 4”, съставляващ ПИ № 72093.48.45, 72093.48.44, 72093.48.41, с.Татарево, общ.Първомай. С писмо изх.№ 53-00-238/25.03.2021г. сме уведомили оператора, че след 30 дни от датата на получаване на писмото ще започне почистване на речното легло след язовирната стена.

През посочения период, когато се е извършвало самото почистване на 500 м. от речното легло след язовирната стена, а именно: от 23.04.2021г. до 23.06.2021г., оператора „Картоф” ЕООД *не е бил възпрепятстван* да ползва язовира, поради обстоятелството, че са извършвани дейности единствено по почистване на 500 м. от речните легла след язовирните стени - изчистване на храстовидна и дървесна растителност.

След завършване на ремонтно-възстановителни работи по язовирната стена на яз.”Татарево 4” от землището на с.Татарево, в ОбА-Първомай няма получено писмо за приключване на ремонтните дейностите. Предвид на това сме направили изрично запитване до „Монтажи” ЕАД, за начална и крайна дата на фактическото изпълнение на ремонтните дейности по язовирната стена. С Писмо вх.№53-00-409/17.05.2024г. от „Монтажи” ЕАД ни уведомяват, че фактическото изпълнение на ремонтно-възстановителните дейности по язовирната стена на яз.”Татарево 4” са започнали през м.юли 2021г. и са завършили през м. април 2023г.

В действителност операторът „Картоф” ЕООД е бил възпрепятстван да ползва язовира през периода на извършване на ремонтно-възстановителните работи, поради източване на водата от него, а именно: 01.07.2021г. до 31.03.2023г.

Дължимите и платени напълно от оператора „Картоф” ЕООД, годишни наемни цени за язовир „Татарево 4”, са както следва:

- за 2021г. годишна наемна цена е в размер на 6 300,00 лв. с ДДС;

- за 2022г. годишна наемна цена е в размер на 6 407,10 лв. с ДДС ;

След приключването на ремонтно-възстановителните дейности от началото на 2023г. и към настоящия момент, язовирът се ползват от оператора безпрепятствено и спокойно.

Съгласно чл.5 от горепосочения договор, Собственикът е длъжен да осигури спокойното и безпрепятствено ползване на обекта от страна на оператора, а разпоредбата на чл.8 гласи, че Собственикът има право да извърши подобрения в обекта, които не пречат на Оператора да го ползва по предназначение и да изпълнява задълженията си по договора.

Предвид обстоятелството, че в посочените периоди 01.07.2021г. до 31.12.2021г. и от 01.01.2022г. до 31.12.2022г. „Картоф” ЕООД, е бил възпрепятстван да ползва язовира и в действителност, същият не е ползван, то община Първомай е получила без правно основание наемна цена за периода, възлизаща общо на 9 557, 10 лв. с ДДС. В случай, че не бъдат възстановени неправомерно взетите наеми, то община Първомай ще попадне в хипотезата на неоснователно обогатяване, което ще доведе до основателно завеждане на граждански дела срещу нея.

Предвид на гореизложеното, считам за целесъобразно за периода на ремонтно-възстановителните работи на яз.Татарево 4, който се стопанисва от оператора „Картоф” ЕООД, съгласно Договор № РД-13-315/18.12.2020г., в който период оператора е бил в обективна невъзможност да ползва наетата вещ, да бъдат възстановени следните внесени суми, платени без основание:

- за периода от 01.07.2021г. до 31.12.2021г. сума в размер на 3150 лв. с вкл. ДДС, представляваща част от внесена годишна наемна цена за 2021г.

- за периода от 01.01.2022г. до 31.12.2022г. сума в размер на 6407,10 лв. с вкл. ДДС, представляваща внесена годишна наемна цена за 2022г.

**Във връзка с изложение факти и обстоятелства и на основание чл.21, ал.2 и ал.1, т.8 и т.23 от Закона за местното самоуправление и местната администрация, чл.8, ал.1 от Закона за общинската собственост, във връзка с чл. 55, ал.1 от Закона за задълженията и договорите, предлагам на Общинския съвет на община Първомай да вземе следното**

**Р Е Ш Е Н И Е:**

**1.** Дава съгласие за периода на ремонтно-възстановителните работи на яз.Татарево 4, който се стопанисва от оператор, съгласно Договор № РД-13-315/18.12.2020г., Община Първомай да възстанови на оператора „Картоф“ ЕООД, ЕИК 200752136, следните платени без правно основание суми, а именно:

- за периода от 01.07.2021г. до 31.12.2021г. в размер на 3150 лв. с вкл. ДДС, представляваща част от внесена годишна наемна цена за 2021г.

- за периода от 01.01.2022г. до 31.12.2022г. сума в размер на 6407,10 лв. с вкл. ДДС, представляваща внесена годишна наемна цена за 2022г.

**2.** Упълномощава кмета на Община Първомай да предприеме необходимите действия по изпълнение на решението.

 **Мотиви:** Поради извършване ремонтно-възстановителни дейности на яз.Татарево 4, операторът е бил в обективна невъзможност да ползва наетата вещ.

 **Приложение:** Писмо вх. №53-00-747/08.08.2023г. за възстановяване на годишна наемна цена; Договор № РД-13-315/18.12.2020г.; Уведомителни писма от „Монтажи” ЕАД.

**Вносител:**

**НИКОЛАЙ МИТКОВ**

***Кмет на Община Първомай***

Съгласувал:

Петя Павлова

*Началник отдел ПО*

Изготвил:

Мариана Янева

*Началник отдел ОСТЗГ*